

ZKZK – Zbornica knjižnih založnikov in knjigotržcev

Dimičeva 13 ◼ 1504 Ljubljana ◼ T: (01) 58 98 337 ◼ F: (01) 58 98 100 ◼ info@gzs.si ◼ www.gzs.si

**Ljubljana, 31. avgust 2020**

#### RAZPIS Slika, ki vsebuje besede znak, hrana Opis je samodejno ustvarjen

## nagrade Kristine Brenkove 2020 za izvirno slovensko slikanico.

**Predmet**:

Razpis nagrade Kristine Brenkove za izvirno slovensko slikanico 2020.

**Naročnik**:

GZS Zbornica knjižnih založnikov in knjigotržcev (ZKZK), Dimičeva 13, 1504 Ljubljana.

**Nagrada:**

Založnik(i) nominiranih in nagrajene slikanic(e) prejme(jo) plaketo, avtor besedila in avtor ilustracije pa plaketo in denarno nagrado.

**Razpisni pogoji:**

1. Prijavljeno delo je slikanica, opredeljena kot natisnjen tekst v prozi ali v verzih, z vsaj 40% ilustracij notranjega obsega in na najmanj 5 listih različnih formatov ali materialov.

2. Natečaja se lahko udeleži vsak založnik z vsako slikanico, ki izpolnjuje naslednje pogoje:

* izdana je bila prvič in v razpisnem obdobju,
* nosilec projekta je slovenska založba,
* avtor ilustracije je slovenski,
* avtor teksta je slovenski.

3. Prijave na natečaj vsebujejo:

* 2 (dva) izvoda vsake prijavljene slikanice,
* izpolnjeno prijavnico na natečaj,
* potrdilo o plačilu prijavnine za vsako posamezno prijavljeno slikanico.

4. Po zaključku natečaja se prijavljena dela ne vračajo prijaviteljem, temveč se odstopijo v dobrodelne namene po sklepu UO ZKZK.

**Plačilo prijavnine:**

Prijavnina znaša 35,00 EUR (za člane) oz. 45,00 EUR (za nečlane ZKZK) in se plača na račun SI56 0292 4001 7841 495 pri NLB, sklic SI00 2260 - 5162, z navedbo »ZKZK NKB 2020«.

**Nagrajenka:**

Je slikanica, ki izpolnjuje vse štiri pogoje pod točko 2. razpisnih pogojev.

**Nominacija:**

Za nominacijo se lahko poteguje tudi slikanica, ki ne izpolnjuje enega od pogojev iz druge točke razpisnih pogojev: ali avtor teksta ni slovenski ali pa ni slovenski avtor ilustracije.

**Razpisno obdobje:**

15. september 2019 do 15. september 2020.

**Predložitev prijav**:

* prijavitelj pošlje po DVA izvoda vsakega prijavljenega naslova skupaj s Prijavnico na natečaj na naslov GZS ZKZK Dimičeva 13, 1504 Ljubljana, z oznako »Za natečaj Nagrada Kristine Brenkove 2020 za izvirno slovensko slikanico«.

**Rok za predložitev prijav:**

**Torek, 29. september 2020**

**Sestava žirije:**

Darka Tancer - Kajnih (Mariborska knjižnica, predsednica), Maja Logar (Mariborska knjižnica), Zdravko Kafol (ZKZK).

**Datum zasedanja žirije:**

30. september do 5. oktober 2020.

**Datum objave nominiranih slikanic:**

Sreda, 7. oktober 2020.

**Datum podelitve nagrad**:

Četrtek, 22. oktober 2020, v Trubarjevi hiši literature v Ljubljani.

**Informacije o razpisu** so na voljo na sedežu ZKZK, Dimičeva 13, Ljubljana, tel. 01 58 98 337, e-pošta [zdravko.kafol@gzs.si](mailto:zdravko.kafol@gzs.si) in na spletni strani

<http://www.gzs.si/zbornica_knjiznih_zaloznikov_in_knjigotrzcev/vsebina/Razpisi>

Pravilnik o nagradi je na

<http://www.gzs.si/zbornica_knjiznih_zaloznikov_in_knjigotrzcev/vsebina/Pravilniki-pogodbe-predpisi>

Zdravko Kafol Janez Miš

Direktor ZKZK Predsednik UO ZKZK